Maailman muuttuminen ja sosiaalinen media vaikuttavat myös virastoihin ja muihin vastaaviin organisaatioihin, kirjoittaa HS:n kielenhuollosta vastaava toimittaja Ville Eloranta.

Eduskunnan oikeusasiamies julkaisi torstaina nipun linjauksia, jotka koskevat kanteluja kolmesta liikenne- ja viestintäministeriön hallinnonalalla toimivan organisaation nimestä: Liikenne- ja viestintävirasto on käyttänyt itsestään myös oheisnimeä Traficom, Väylävirasto on järjestelmällisesti piilotellut nimensä virasto-loppuosaa, ja valtionyhtiö Traffic Management Finlandin nimi on pelkästään englanniksi.